35 



25de Juli blev (1er (som ovenfor anført) atter skudt en l age 

 af denne Art, men den var næsten fuldvoxen; 5te August blev 

 der skudt flere Unger, der omtrent vare fuldt udviklede. 



Fældningen begynder i den første Del af Juli; saaledes tabte 

 største Delen af en Flok, der blev forfulgt den 4de Juli , plud- 

 selig Svingfjerene, da den skulde til at lette (Cand. Hartz). Hen- 

 imod Midten af August er Fældningen atter forbi. — En mær- 

 kelig Undtagelse fra dette viste sig den 17de Juli, idet de to 

 gamle, der hørte til de tre oven omtalte Gjæslinger, vare fuldt 

 flyvedygtige. Svingfjerene vare ikke skiftede for nylig og viste 

 heller ikke Tegn til at skulle fældes i den nærmeste Fremtid ; 

 noget lignende sker maaske med alle ynglende Par, da det ikke 

 er godt at forklare sig, hvorledes Fuglene skulde komme op til 

 Reden uden Svingfjer. 



Ved Angmagsalik blev denne Art ikke bemærket. Paa 

 Trækket maa den komme igjennem en Egn, hvor der findes Skyde- 

 vaaben , men dog ikke er let Adgang til Ammunition, idet der 

 blev fundet to, c. V2 Kubikcentimeter store, firkantede Blyklodser 

 i Huden paa en af de Bramgjæs, Expeditionen nedlagde. 



23. Anas boscas (L.). 



Tolk Joh. Petersen og Grønlænderen Otto paastode bestemt 

 at have set denne Art om Morgenen den 3die August 1891 

 under Sydkysten af Jameson Land. 



24. Somateria mollissima iL.). 



Den findes overalt, saavel dybt inde i Scoresby Sunds 

 Forgreninger som ude ved Yderkysten ; den forekommer dog 

 ingenlunde i saadanne Mængder som (efter Beskrivelserne) paa 

 Spitzbergen og i det nordlige Norge. 



Der saaes aldrig Ederfugle, der ikke kunde flyve, fordi de 

 havde mistet Svingfjerene. Mærkelig nok saaes der af og til, 

 hele Sommeren igjennem , gamle Hanner i Vinterdragt. Alan 

 saa altid Ederfualene i mindre Flokke. 



